
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, факс: 03071 / 4023 
www.zlatograd.bg;  e-mail:  ObA-zlatograd@zlatograd.bg

Изх. …………………………………..

ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Издаване на разрешение за изработване на КОМПЛЕКСЕН ПРОЕКТ ЗА ИНВЕСТИЦИОННА ИНИЦИАТИВА (КИИП) по чл.150 от ЗУТ, включващ специализиран план по чл.111, във връзка с чл.188 и чл.189 от ЗУТ и технически инвестиционен проект за обект: „Ремонт, реконструкция  и преустройство на съществуващ стоманен пешеходен мост между ул. „Стефан Стамболов” от о.т. 129 към бул. „България”, над река „Голяма река”, град Златоград, община Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

За съществуващият стоманобетонен пешеходен мост между ул.„Стефан Стамболов” от о.т. 129 към бул. „България”, над река „Голяма река” в Стария град Златоград е изготвен технически инвестиционен проект, който включва следните строително-ремонти работи:

1. Усилване на единичните бетонови фундаменти в речното корито и стоманобетонния устой от страната на бул. „България”;
2. Отнемане на земни маси от ската на левия бряг на реката;
3. Усилване на стоманените колони, като около тях ще се изпълни нов стоманобетонен кожух;

4. Частично увеличаване на ширината на моста, който ще бъде покрит, ще се запази обществения достъп за преминаване на хора и като външен изглед ще бъде адаптиран към архитектурния ансамбъл на стария град; 
5. Направа на топла връзка под съществуващото ниво на моста, в обема на три арки и под бул. „България”. Топлата връзка ще бъде за гости на двата хотела - „Александрови къщи” и хотел „Александър”, без да има достъп за обществено ползване. 

Инвестиционното предложение „Ремонт, реконструкция  и преустройство на съществуващ стоманен пешеходен мост между ул. „Стефан Стамболов” от о.т. 129 към бул. „България”, над река „Голяма река”, град Златоград, община Златоград, е съгласувано с РИОСВ – Смолян, и с писмо с изх. № 66-00-321/27.02.2020г. за преценяване необходимостта от извършване на оценка на въздействие върху околната среда е дадено решение да не се извършва. В писмо с изх. № ПУ-01-83/1/21.02.2020г. на Басейнова дирекция „Източнобеломорски район” Пловдив е направено заключение, че инвестиционното предложение е допустимо спрямо целите  за опазване на околната среда, мерките определени в Плана за управление на речните басейни на Източнобеломорски район (ПУРБ на ИБР) и в Плана за управление на риска от наводнения в Източнобеломорски район (ПУРН на ИБР).  Част „Пътна” и част „Временна организация и безопасност на движението” са съгласувани с Областно пътно управление – Смолян и са получени съответните становище без забележки по проекти част „Пътна” и част „Временна организация и безопасност на движението”.
С цел разрешаване на специфичния устройствен проблем в урбанизирана територия на гр. Златоград, а именно реконструкция на съществуващият стоманобетонен пешеходен мост над река. Голяма река  при о.т. 129 на ул. „България” и изграждане на подземна пешеходна връзка под ул. “България”, като се обезопаси пресичането на улицата, която се явява и част от републиканската пътна мрежа преминаваща през града, е изготвен специализиран план по чл.111 и във връзка с чл.188 и чл.189 от Закона за устройство на територията (ЗУТ).

В общинска администрация Златоград е постъпило Заявление с вх. № 53-00-327:03.04.2020г. чрез Александър Каменов Митушев, в качеството му на собственик и на управител на „БУЛТЕКС” ЕООД, гр. Златоград ЕИК 830192525, с административен адрес: гр. Златоград, ул. „Христо Ботев” № 6, както и собственик на ПИ с идентификатор 31111.31.603 и ПИ с идентификатор 31111.32.273,  за учредяване на безсрочно право на строеж в полза на „БУЛТЕКС” ЕООД, гр. Златоград ЕИК 830192525 за изграждане на надземнно съоръжение (топла връзка между „Александрови къщи” и хотел „Александър”)  с площ 115 кв.м. свързващо ПИ с идентификатор 31111.31.603 и ПИ с идентификатор 31111.31.273. В Заявлението е заявено, че след получаване на необходимите строителни книжа, за своя сметка – за сметка на „БУЛТЕКС” ЕООД, ще реализира предвидените строително-ремонтни работи в изготвения технически инвестиционен проект. 
В чл.188, ал.1 ЗУТ се допуска с подробни устройствени планове да се предвижда застрояване под и над улици и открити пространства. В следващите алинеи на чл.188 от  ЗУТ се съдържат основните устройствени изисквания към този вид застрояване.
В чл.188, ал.2 ЗУТ е предвидено задължение на собствениците на строежите под или над улиците и други открити пространства да осигурят възможност за безпрепятствена експлоатация и поддръжка, както и да не влошават условията за ползване или застрояване на самите улици и други открити пространства и на съпътстващата ги инженерна инфраструктура.

В чл.188, ал.5 от ЗУТ е предвидено строежите под и над улици или други открити пространства, собственост на общините и държавата, да се извършват въз основа на учредено право на строеж по реда на Закона за общинската собственост (ЗОС) или на Закона за държавната собственост.

От разпоредбата на чл.188 от ЗУТ могат да се направят следните заключения: 
Допустимо е строежи под улици и под други открити пространства, публична общинска собственост да бъдат изградени, както от общините, така и от трети физически и юридически лица. Частни физически и юридически лица могат да изградят и да придобият собствеността върху строежи, разположени под улици и под други открити пространства, въз основа на учредено право на строеж по реда на ЗОС. Съгласно чл.7, ал.2 от Закона за общинската собственост, имоти – публична общинска собственост, могат да се обременяват с ограничени вещни права само в случаите, изрично посочени в специален закон. Такъв специален характер има разпоредбата на чл.188, ал.5 ЗУТ. Учредяване на правото на строеж се подчинява на общите правила на ЗОС и на правилата, възприети в наредбата по чл.8, ал.2 от ЗОС.

Смятам, че е целесъобразно Общински съвет Златоград, да учреди безсрочно  и безвъзмездно право на строеж на „БУЛТЕКС” ЕООД по реда на Закона за общинската собственост, както и да се даде съгласи за одобряване на Комплексен проект за инвестиционна инициатива за обект„Ремонт, реконструкция  и преустройство на съществуващ стоманен пешеходен мост между ул. „Стефан Стамболов” от о.т. 129 към бул. „България”, над река „Голяма река”, град Златоград, община Златоград и предлагам да  приемете следните решения: 
І. РЕШЕНИЕ

 На основание чл.21, ал.1, т.8 от Закона за местното самоуправление и местната администрация и чл.124а, ал.1 и ал.5 и чл.150 от Закона за устройство на територията, Общински съвет Златоград и във връзка с чл.111 от Закона за устройство на територията
Р Е Ш И:

 1. Дава съгласие да се одобри по реда на чл.150 от ЗУТ, Комплексен проект за инвестиционна инициатива (КИИП), включващ, Специализиран план по чл.111 и във връзка с чл.188 и чл.189 от Закона за устройство на територията (ЗУТ) и технически инвестиционен проект за обект: „Ремонт, реконструкция  и преустройство на съществуващ стоманен пешеходен мост между ул. „Стефан Стамболов” от о.т. 129 към ул. „България”, над река „Голяма река”, град Златоград, община Златоград.
2. Възлага на Кмета на Община Златоград да извърши необходимите правни и фактически действия по изпълнение на настоящото решение.

ІІ. Р Е Ш Е Н И Е:

 На основание чл.21, ал.1, т.8 от Закона за местното самоуправление и местната администрация и чл.188, ал.1, ал.4 и ал.5 от Закона за устройство на територията и във връзка с чл.37, ал.5 от Закона за общинската собственост, предвид изложеното в Заявление с вх. № 53-00-327/03.04.2020г. чрез Александър Каменов Митушев в качеството си на собственик и на управител на „БУЛТЕКС” ЕООД
Р Е Ш И:
1. Да се учреди, в полза на „БУЛТЕКС” ЕООД, безвъзмездно и безсрочно право на строеж за изграждане на надземно съоръжение (топла връзка между „Александрови къщи” и хотел „Александър”) със застроена площ (ЗП) 115кв.м., свързващо ПИ с идентификатор 31111.31.603 и ПИ с идентификатор 31111.31.273, попадаща в имоти – публична общинска собственост, както следва: поземлен имот с идентификатор 31111.32.331 по КК на гр. Златоград със ЗП 16 кв.м., целият с площ 158 кв. м, с начин на трайно ползване: за второстепенна улица, под съществуващ стоманен пешеходен мост между ул. „Стефан Стамболов” от о.т. 129 към ул. „България”, изграден над ПИ с идентификатор 31111.32.248 по КК на гр. Златоград със ЗП 53 кв.м., целият с площ  29 547 кв. м, с начин на трайно ползване: заета от води и водни обекти(публична държавна собственост), поземлен имот с идентификатор 31111.32.329 по КК на гр. Златоград със ЗП 27кв.м., целият с площ 59 кв. м, с начин на трайно ползване: за второстепенна улица, поземлен имот с идентификатор 31111.32.244 по КК на гр. Златоград със ЗП 2 кв.м., целият с площ 161 кв. м, с начин на трайно ползване: за ниско застрояване, поземлен имот с идентификатор 31111.32.231 по КК на гр. Златоград със ЗП 8 кв.м., целият с площ 1726 кв. м, с начин на трайно ползване: за първостепенна улица и поземлен имот с идентификатор 31111.32.221 по КК на гр. Златоград със ЗП 9кв.м., целият с площ 3 658кв. м, с начин на трайно ползване: за първостепенна  улица.
 За ПИ 31111.32.331 по КК на гр. Златоград, ПИ 31111.32.329 по КК на гр. Златоград, ПИ 31111.32.244 по КК на гр. Златоград, ПИ 31111.32.231 по КК на гр. Златоград, ПИ 31111.32.221 по КК на гр. Златоград, както и за „Съществуващ стоманен пешеходен мост между ул. „Стефан Стамболов” от о.т. 129 към бул. „България””, които представляват линейни обекти на техническата инфраструктура и съоръжения към тях, съгласно чл.56, ал.2 от Закона за общинската собственост, не се съставят актове за общинска собственост.
 2. Всички разходи, дължимите данъци и такси по сделката са за сметка на „БУЛТЕКС” ЕООД.

3. Възлага на Кмета на Община Златоград да издаде заповед и сключи договор за учредяване на безвъзмездно и безсрочно право на строеж с „БУЛТЕКС” ЕООД, при условията, посочени в т. 1 и т.2.
Приложение: 
1. Технически инвестиционен проект за обект: „Ремонт, реконструкция  и преустройство на съществуващ стоманен пешеходен мост между ул. „Стефан Стамболов” от о.т. 129 към ул. „България”, над река „Голяма река”, град Златоград, община Златоград и специализиран план по чл.111 и във връзка с чл.188 и чл.189 от Закона за устройство на територията (ЗУТ),в оригинал;

2. Копие на:

2.1. Писмо с изх. № КПД-11-57-(3) /26.02.2020г. на РИОСВ – Смолян;

2.2.  Писмо с изх. № ПУ-01-83/1/21.02.2020г. на Басейнова дирекция „Източнобеломорски район” Пловдив.  

2.3. Становище с изх. № 08-00-21 от 24.02.2020г. на Областно пътно управление – Смолян по част „Временна организация и безопасност на движението”

2.4.  Становище с изх. № 08-00-22 от 24.02.2020г. на Областно пътно управление – Смолян по част „Пътна”  
2.5.  Заявление с вх. № 53-00-327/03.04.2020 г. от Бултекс ЕООД, ведно с документите за собственост за ПИ с идентификатор 31111.31.603 и ПИ с идентификатор 31111.31.273.
С уважение,

МИРОСЛАВ ЯНЧЕВ    

Кмет на Община Златоград
Изготвили:

Арх. Руска Запрянова
Главен архитект  на Община Златоград
Златка Цекова

Директор на дирекция АПО,ОС и З,
той и юрисконсулт
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

